《重九过居庸关》
明代·杨旦

叠巘层峦倚晚晴，屹然天设此长城。山连雉堞三关险，烽息狼烟万里清。

何处笑歌酬令节，几人忧乐系苍生。凭高不尽登临兴，南望彤云护帝京。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。